El text parla sobre el tema Gestió?
Les Licees (en grec antic Λύκαια, «Lykaia») era un festival que se celebrava a Arcàdia en honor de Zeus Licàon al mont Liceu. Segons Pausànies hauria estat instituït per l'heroi mitològic Licàon, fill de Pelasg, i que a més d'uns Jocs, sobre els quals no hi ha cap notícia especial, es feia un sacrifici d'un nen. La seva sang es va vessar a l'altar, i quan Licàon la va beure es va convertir en llop. El ritual es va mantenir, i el personatge transformat es mantenia com a llop durant nou anys, i al desè es tornava a transformar en home si no havia menjat carn humana. El festival es considera un ritu de pas que es relaciona amb una antiga amenaça de canibalisme i la possible transformació en home llop en cas de transgressió. El culte a Zeus Licàon era el més antic que es coneix dedicat a aquest déu. No el representava cap estàtua, i vivia a la llum que es veia en sortir el sol al cim del Liceu, que segons sembla hauria pres el nom no de λύκος («lykos» 'llop'), sinó de λύκ («lyk»), un mot antic cognat de λευκός 'blanc' i del llatí lux 'llum'. El sacrifici humà es feia al cim de la muntanya en un altar situat sobre dos pilars. Més avall hi havia un bosquet on ningú no podia entrar, i es creia que no hi existia cap ombra. A la vora hi havia una font sagrada anomenada Άγνώ («Agnó», 'desconeguda'), on el sacerdot i submergia una branca de roure en temps de sequera. El sacrifici també estava relacionat amb peticions de pluja, i, pel que diu Pausànies, és possible que els sacrificis humans es conservessin fins a una època tardana. És possible també que durant el festival se celebressin curses a cavall i curses a peu, ja que Pausànies parla d'un hipòdrom i d'un estadi situats vora el bosquet sagrat. Plutarc diu que el festival s'assemblava a les Lupercàlia romanes, però a part del nom no hi ha més similituds, puix que les Lupercàlia eren cerimònies per preservar els ramats dels atacs del llop, tot i que, encara que no hi ha prou referències, les Licea podrien haver tingut també aquesta finalitat.
No.